मोनाली ठाकुर
मोनाली ठाकुर (का जन्म 3 नवम्बर 1985 को कोलकत्ता, भारत में हुआ) एक भारतीय पार्श्व गायिका हैं जो मुख्य रूप से बॉलीवुड फिल्मों में गाती हैं। और मोनाली ने लक्ष्मी नामक फिल्म में भी काम किया है। जो 2012 में रिलीज हुईं।

जीवन चरित 
ठाकुर का सम्बन्ध एक संगीतमय परिवार से है, उनके पिता शक्ति ठाकुर एक बंगाली गायक और अभिनेता हैं और उनकी बहन मेहुली ठाकुर गोस्वामी एक पेशेवर पार्श्वगायिका हैं। बचपन में, वे एक बंगाली टेलीविजन धारावाहिक, आलोकितो एक इंदु, में इंदु  की मुख्य भूमिका निभा चुकी हैं। वर्तमान में, उनकी मेइयांग चांग के साथ मित्रता हैं। ठाकुर ने अपने कैरियर की शुरुआत स्कूल और कॉलेज की प्रतियोगिताओं और स्थानीय समारोहों में प्रदर्शन के साथ की और फिर वे इंडियन आइडल 2 में, जो की पॉप आइडल का भारतीय संस्करण है, में नौवां स्थान प्राप्त कर वे लोकप्रिय हो गयीं।

अपने निष्कासन से पहले वे कभी भी नीचे से तीसरे नंबर पर नहीं आई, और अपने निष्कासन के तुरंत बाद, जज अनु मलिक ने उन्हें गायन के क्षेत्र में अवसर देने का आश्वासन दिया, जो जानेमन फिल्म में एक गाने के रूप में सामने आया।

एक संगीतमय परिवार से ताल्लुक रखने के बावजूद, इंडियन आइडल के बाद भी उन्हें संगीत के क्षेत्र में अपनी जगह बनाने के लिए बहुत संघर्ष करना पड़ा. अंत में, उन्हें संगीत निर्देशक प्रीतम से 2008 की हिट फिल्म रेस में दो गाने "जरा जरा टच मी" और "ख्वाब देखे (सेक्सी लेडी)" गाने का प्रस्ताव मिला। मूलतः उन्हें एक ही गाना गाने के लिए चुना गया था, लेकिन उनके पहले गाने की रिकॉर्डिंग ने फिल्म के निर्देशक अब्बास और मस्तान को काफी प्रभावित किया और उन्हें दूसरा गाना भी गाने को दिया गया।

"जरा जरा टच मी" अत्यंत सफल रहा, और 2008 के प्रथम छ महीनो में भारतीय रेडियो पर चौथे नंबर पर सर्वाधिक बजने वाला गीत बन गया। ताइवानीज - अमेरिकन गायक लीहोम वांग, ने, इस गाने पर एक मुकदमा भी कर दिया, लीहोम ने आरोप लगाया की "ज़रा ज़रा टाच मी" उनके एल्बम दा सन एंड मून इन माई हार्ट के गाने, "डीप इन बैम्बू ग्रूव" जो की दिसम्बर 2004 में रिलीज हुआ था, से काफी मिलता जुलता है।

तब से उन्होंने पीछे मुड कर नहीं देखा है। उन्होंने बॉलीवुड के लिए कई गाने गाये और बंगाली में ढेरों गाने गाये हैं और अब वे अपने पहले एकल एल्बम पर काम कर रही हैं। जून 2008 मई ठाकुर ने दावा किया था की उनके एल्बम में कुल 9 गाने होंगे, जिसमे से 6 गाने ठाकुर और सचिन गुप्ता ने मिल कर लिख लिए हैं और ये गाने रॉक और शास्त्रीय गानों का सम्मिश्रण होंगे।  उन्होंने बदमाश कम्पनी में जिंगल और न्यूयॉर्क में है जुनून रीमिक्स भी गाया है। हालांकि, इन दोनों गानों में उनके द्वारा गाये गए हिस्से नहीं दिखाए गए हैं।

आइफा पुरस्कारों में उन्हें "ज़रा ज़रा टच मी" गाने के लिए सर्वश्रेष्ठ गायक की श्रेणी में भी नामांकित किया गया।

फिल्म सूची 
 अनजाना अनजानी (2010)-"अनजाना अनजानी की कहानी"
 बदमाश कंपनी (2010)- "जिंगल जिंगल"
 प्रिन्स (2010) - "इश्क मे "
 दूल्हा मिल गया (2010)-"दिल रुबाओं के जलवे"
 छुट्टी पर श्री भट्टी (2009)
 बिल्लू (2009) - "खुदाया खैर"
 गोलमाल रिटर्न्स (2008)- "म्याऊँ"
 रेस (2008) - "जरा जरा टच मी", "ख्वाब देखे (सेक्सी लेडी)"
 जान ए मन (2006) - "क़ुबूल कर ले"
 दिल कबड्डी (2008)
 कृष्णकान्तेर विल (बंगाली) (2007)

गाने 
 ज़रा ज़रा टच मी - रेस
 ख्वाब देखे झूठे मूठे- रेस
 खुदाया खैर-बिल्लू
 म्याऊ - गोलमाल रिटर्न्स
 दिलरुबाओ के जलवे- दूल्हा मिल गया
 मस्तीलोगी (बंगाली)- साथी अमर बोंधू अमर
 क़ुबूल कर ले - जान-ए-मन
 पृथिबी अनेक बोरो (बंगाली) - प्यार
 बधुआ-सड (बंगाली)- दुजोने 
 बधुआ- रोमानी (बंगाली)-दुजोने 
 करो चोखे (बंगाली)-दुजोने 
 सोनाली रोद्दुर (बंगाली)-दुजोने 
 बोलो ना तुमि अमर बंगाली)- बोलो ना तुमि अमर
 हेट यू (बंगाली) - बोलो ना तुमि अमर
 इश्क में - प्रिन्स
 सवाम्वर (बंगाली) - एक बंगाली रियलिटी टीवी शो
 एखाने आकाश नील (बंगाली)- एक बंगाली दैनिक धारावाहिक 
 शब्बा रब्बा (बंगाली)- ले चक्का
 अंजाना अंजानी (2010)
 इट्स ओनली पेयर, ओ यारा वे, बोल ना आर-(बंगाली)-दुई -प्रिरहिबी 2010
 "ढोल बाजे" (हिंदी ) - एक पहेली लीला (2015)
 "मोह मोह के धागे" (हिंदी) - दम लगा के हईशा (2015)

इंडियन आइडल २ मे प्रदर्शन 
 शीर्ष 28: आशा भोसले का गाया हुआ ओ मेरे सोना रे सोना 
 शीर्ष 12: सोनू निगम द्वारा गया गया संदेसे आते हैं
 शीर्ष 10: साहेब द्वारा गाया गया यार बिना चैन कहाँ (रीमिक्स)
 शीर्ष 9: लता मंगेशकर द्वारा गाया गया पिया तोसे नैना लागे

इन्हें भी देखें
 नुसरत भरुचा
 शमा सिकंदर
 अदा खान
 हिबा नवाब

बाहरी कड़ियाँ 
 मोनाली ठाकुर का बायोडाटा
 आधिकारिक इंडियन आइडल प्रोफ़ाइल
 याहू सिनेमा फिल्मोग्राफी 
 बौन्ग मूवर्स एंड शेकर्स
 मोनाली ठाकुर इंडियन आइडल प्रतियोगिता से बाहर हो गयी 
 ज़रा ज़रा वाली लडकी

सन्दर्भ 

श्रेणी:1985 में जन्मे लोग
श्रेणी:जीवित लोग
श्रेणी:भारतीय महिला गायक
श्रेणी:भारतीय फिल्म पार्श्वगायक